
FORORD 

Kære venner — som I ser, har jeg ændret titlen fra originalover¬ 
sættelsen „tilvænningsprogrammet" (Get Acquainted Program) til 
kontakt-programmet. 

Denne beslutning bunder i 2 årsager. 

1. „Alles" — men især pressens overmåde store imødekommen¬ 
hed — når SUFOI eller UFO-sagen skal misforstås eller 
latterliggøres. 

2. Ved at ændre til kontakt-programmet skulle der være åbnet 
mulighed for at bringe materialer, også fra kredse, der ikke 
er tilsluttet „Get Acquainted Program“. Dette giver en kær¬ 
kommen lejlighed til at fremføre andres tanker — derved 
bortfalder forskellige postulater straks bl. a., at jeg søger at 
tvinge folk til at tro på George Adamski. 

Een ting må vi imidlertid ikke glemme, GA er den person, der 
har haft og stadig har den største betydning i UFO-arbejdet. Hans 
hyppige kontakter — der er yderst forståelige, når man f. eks. hu¬ 
sker hans bog „Telepati", og den filisofiske storhed han her lægger 
for dagen — sætter ham i særklasse. Og det er jo ikke blot min 
ringe person, som er nået til dette resultat — det er mennesker i alle 
lande og i alle samfundsklasser. 

Det er mit håb, at jeg fra jer, mine venne, må få positiv vejled¬ 
ning, hvis der skulle være bemærkninger til materialets indhold, vi 
skulle jo gerne have udbredt kendskabet til den nye tidsalder — så 
hurtigt som muligt — og på en måde så alle kan forstå den. — I 
kan alle hjælpe — men lad os holde fanatismen borte og erindre os, 
at jeg og SUFOI ikke anerkender psykiske kontakter med rummen¬ 
neskene, som den vej, vi ønsker at følge. 

Programmets materialer ligger ikke i nogen fast ramme fremover, 
men må rette sig efter, hvornår de kommer hjem fra oversætterne. 
Der kan af denne grund dukke ting frem, som man kunne have øn¬ 
sket tidligere eller senere — men der vil altså være en naturlig for¬ 
klaring — og jeg håber ikke, det vil anstøde nogen. 

Der vil i hvert hæfte figurere et antal adresser på personer og 
organisationer, jeg samarbejder med — men jeg beder igen om, at 
man ikke skriver direkte til disse mennesker. Ønsker man af een el¬ 
ler anden årsag alligevel at skrive, bedes det venligst fremsendt 
gennem Vojens, så det kan følges med de materialer, som jeg regel- 

mæssigt sender herfra. Jeg skal så sørge for en ledsagende forklaring. 

Betragt dette kontakt-program som et forsøg på at få sandheden 
ad til alle, eller skulle vi hellere sige et yderligere forsøg, idet vi 
fra SUFOI nu udsender materialer, som skulle dække alle felter af 
UFO-sagen, således som vi opfatter den, og således som den er. 

Disse materialer er nu: 

— UFO-NYT, som bringer materialer — alle kan forstå. 

— Teknisk studiehæfte, som behandler UFO-sagens tekniske græn¬ 

seegne. 

— Kosmisk studiehæfte, som fremfører UFO-sagens nødvendige 

kosmiske og filosofiske baggrund. 

— Kontakt programmet, som fremfører de tanker, talte som 

skrevne, som ikke direkte indeholdes i de andre materialer, 
men som man må kende for at have det fulde overblik. 
Velkommen da til kontakt programmet — til kontakt med men¬ 
nesker fra hele verden, mennesker, der som vi kæmper for UFO- 
sagen, koste hvad det koste vil, og mennesker hvis tanker er et væg¬ 
tigt bidrag til forståelsen af, hvad der rører sig omkring os — også 
i kosmos. 

H. C. 


Det australske tilvænningsprogram 

Sonya Ly uhi c in. 

P. O. Box 33, Nth Quay, Brisbane, Australien. 

November 1958. 

Kære venner! 

Mr. George Adamski har bedt mig fortælle jer om „Tilvænnings- 
programmet“, som nu opererer over hele verden. 

Dette program arbejder allerede i Østrig, Brasilien, Canada, Eng¬ 
land, Danmark, Tyskland, Holland, Indien, Japan, Mexico, New 
Zealand, Sydafrika, Svejts og USA. Og nu har mr. Adamski, på 
grund af det voksende antal breve fra dette land, bedt mig om at 
være hans medarbejder for Australien; så I ser, dette er den aller¬ 
første kontakt med jer alle, gennem dette nylig oprettede „Tilvæn- 
ningsprogram“ i Australien. 

Hensigten med programmet forklares bedst med mr. Adamskis 
egne ord: „Tanken med tilvænningsprogrammet er, at bringe de 
folk sammen, enten personligt eller pr. brev, som er interesseret i 
at vide sandheden om vore besøgende fra rummet, og at skabe ven¬ 
skab gennem forståelse. Det blev også foreslået som et forsøg på at 

holde alle mennesker informeret ved hjælp af lederne og medarbej¬ 
derne i forskellige lande, i stedet for at jeg skulle have hele byrden 
med korrespondancen på mig . . . Hensigten med det er, som jeg 
har anført tidligere i dette brev, at de, der er interesseret vil få 
kendsgerninger, men ikke fra et mediumistisk standpunkt — for 
rumfolkene er ikke ånder, luftige eller væsener på andre eksistens¬ 
planer, de er mennesker af kød og blod ligesom du og jeg“. 

Han ønsker også, at vi alle forstår at: 

„Dette er ikke en religion, og det er u-sekterisk. Det er en livs¬ 
videnskab, som opmuntrer til venskab gennem forståelse, som igen 
resulterer i medfølelse for andres fejl. Forhindringerne smelter bort, 
når man lærer at betragte sine medmennesker som brødre“. 

Sådan ser rumfolkene på os her på jorden, og mr. Adamski har 
bedt mig anføre: 

„At brødrene har foreslået os et tilvænningsprogram som startes 
her i Australien med frk. Lyubicin som leder, som forbindelsesled 
mellem brødrene og mig og det australske folk“. 

Så I forstår, at de kendsgerninger og råd, vi vil modtage, vil ikke 
kun komme fra George Adamski, men, gennem ham, fra vore 
brødre; fra folk som allerede praktiserer en levemåde, som vi på 
denne jord nu skal til at realisere. 

Denne verden vil blive et bedre sted, når vi er bedre individer, og 
for at fremme vores forståelse af os selv, har mr. Adamski (siden 
han skrev sin sidste bog „Ombord i rumskibene* 4 ) udarbejdet fem 
småbøger (booklets) med spørgsmål og svar, og tre småbøger som 
forklarer telepati. 

Disse ting vil blive drøftet i kommende brev-samtaler, og de af 
jer, som er oprigtigt interesseret, bedes gøre det samme, som andre 
folk gør i andre programmer i hele verden, og det er, at sende en 
frankeret og adresseret konvolut til denne adresse så vi efter at have 
modtaget hver af jeres breve, kan videresende informationer til jer. 
Grunden til dette er indlysende, og jeres betænksomhed ved denne 
ordning vil blive påskønnet. 

Den mest oplivende nyhed er, at mr. Adamski kommer til Au¬ 
stralien! Kun for nogle få uger siden foreslog brødrene, at han 
skulle foretage en verdens-omrejse for at holde foredrag, hvis alle 
tallerken-grupperne ville betale hans omkostninger. Samme uge mod¬ 
tog han et brev fra de forenede australske tallerken-grupper, som 
garanterede for omkostningerne inclusiv hans tilbagerejse, hvis han 
ville foretage en foredragsturne i dette land. Derfor bestemte mr. 
Adamski, at Australien skulle være hans startsted, New Zealand det 
næste, og at han ville slutte sin tourne i Europa; men mere om dette 
i vor næste brev-samtale. 

Dette først bidrag viser, hvordan man har grebet sagen an i Australien. 
Der er jo faktisk ingen forskel; måske er det danske program mere vidtrcek- 
kende, men vi har jo også haft Icengere tilvænning, og vi har derfor større 
erfaring end vore australske venner havde, da de startede. 

Sonya rejste i slutningen af 1959 til USA, hvor hun nu arbejder — gratis 
— for Adamski — hun figurerer således ikke mere under ovenstående 
adresse. 


GEORGE ADAMSKI 

Der er gang på gang rettet forespørgsler hertil om perso¬ 
nen George Adamski (GA). Hr. kriminalassistent E. Slei, 
El seli llev ej 5, København S, har været så elskværdig at 
samle de nedenstående oplysninger: 

George Adamski er født den 17. april 1891 i Polen. Han er så¬ 
ledes nu 68 år gi. Han var endnu ikke 2 år, da han med sine for¬ 
ældre flyttede til Amerika, hvor familien tog ophold i Dunkirk, 
New York. Hans ungdom adskilte sig egentlig ikke fra andre unge 
menneskers. Hans forældre besad en usædvanlig indfølingsevne over¬ 
for naturen og dens vidundere, og dette kom til at præge den unge 
Georg Adamski. Hans skolegang var forholdsvis kort, og hans se¬ 
nere udvikling er derfor i hovedsagen sket ad privat vej. Han vok¬ 
sede op med den største ærefrygt for hele naturen. 

Den unge George Adamski syntes, at det måtte være muligt for 
menneskene at leve i fred og harmoni, når naturen var så vidunder¬ 
lig skøn. Han var klar over, at denne fred og harmoni ikke fandtes 
mellem menneskene, og han begyndte at spekulere over grunden 
hertil. Han blev klar over, at nogle af grundene i hvert fald måtte 
være dikteret af de love, som menneskene vedtog, på grund af de 
geografiske forhold, forskellige sæder og skikke, andre forhold, 
som var dikteret af de partier, som netop for tiden havde magten. 
Jo mere han tænkte herover, jo mere overbevist blev han om, at han 
måtte vie sit liv til menneskehedens tjeneste for om muligt at hjælpe 
med til at gøre jorden lykkeligere. 

Hans forældre havde ikke råd til at give ham en akademisk ud¬ 
dannelse. Hans rige evner måtte derfor uddannes på naturens uni¬ 
versitet. 

I 1913 trådte han ind i den amerikanske hær og blev tjenestgø- 
rende ved 13. kavalleriregiment ved den mexikanske grænse. I 1919 
tog han sin afsked. I 1917 indgik han ægteskab med Mary A. Shim- 
bersky. 

Hans ønske var og havde altid været at blive lærer for derigen- 

nem bedre at kunne tjene menneskeheden. Han var dog klar over, 
at han endnu ikke havde lært nok. Gennem mange år vandrede 
han derfor om i hele USA. Han tjente til sit udkomme ved alt fore¬ 
faldende arbejde. På denne måde lærte han livet og menneskene at 
kende. Han var dog ikke nogen fanatiker eller noget hængehoved. 
Den blanding af tålmodighed, medfølelse og godt humør, som ken¬ 
detegnede ham, gjorde, at han hurtigt vandt sine arbejdskamme¬ 
raters tillid. 

Knap 40 år gi. sluttede han sit omflakkende liv og slog sig ned i 
Laguna Beach i Californien. Det var hans første rigtige hjem. Her 
helligede han sig undervisning af læren om naturlovene. Unge men¬ 
nesker strømmede til ham for at høre ham. Han blev opfordret til 
at holde foredrag i hele Syd-Californien. Hans foredrag blev ud¬ 
sendt over radiostationerne KFOX i Long Beach og KMPC i Los 
Angeles. 

En af hans elever forærede ham et 15 cm Newton-Reflex-Tele- 
skop. Med hjemmebyggede forsatsapparater prøvede Adamski og 
hans elever at fotografere himmelbuen. En ny og vidunderlig ver¬ 
den åbnede sig for ham — astronomien. Under et af disse forsøg 
fik han på sin plade et rumskib. Han vidste ikke den gang, hvad 
det var, han havde fotograferet. Astronomer fik billedet forevist, 
men de kunne intet svar give. Objektet var for langt ude til, at man 
kunne skelne enkeltheder. 

I 1940 flyttede Adamski og en .del af hans elever fra Laguna 
Beach til Valley Center i nærheden af Palomar-bjergene. Her arbej¬ 
dede de på at indrette en lille farm i det håb, at den skulle give 
dem et beskedent udkomme. Da Amerika trådte ind i krigen, tjente 
Adamski i luftmeldetjenesten i det område, hvor han boede. 

I 1944 solgte han farmen. Sammen med et par venner, som havde 
boet på farmen sammen med ham, flyttede de til sydsiden af Palo¬ 
mar-bjergene ca. 10 km under bjergets top og 17,6 km fra det sted, 
hvor verdens største teleskop findes. Her indrettede de en lille re¬ 
stauration for vej rejsende. Den tilhørte egentlig fru Alice K. Wells, 
som selv bestyrede den. 

Adamski købte nu et 37,5 cm teleskop og et lille observatorium 
blev bygget i haven. Det mindre 15 cm teleskop blev indrettet som 
transportabel teleskop. 

Adamskis første interesse for de flyvende tallerkener stammer fra 
1946, skønt han ikke var klar over, hvad han havde set. 

I dette år var der mange meteorer. Sammen med nogle venner så 
han et cigarformet objekt, som hang fuldstændig stille oppe i luf¬ 
ten. Det var for dem alle et fuldkommen fremmed legeme, de så. 

Vel havde Adamski ofte tænkt på, at også andre himmellegemer 
måtte være beboet, men han mente, at afstanden blot til den nærme¬ 
ste nabostjerne var så stor, at enhver fysisk interplanetarisk rejse 
var umulig. 

Først i 1947 kom beviset til ham. Sammen med sin hustru og 
nogle venner så de i mere end en time en formation af ikke-jordiske 
fly, som fuldkommen lydløst i en lige formation passerede tværs 
over himmelbuen fra øst til vest. 

Det samme havde mange andre mennesker set fra forskellige ste¬ 
der. I de følgende uger fik Adamski besøg af mange mennesker, 
som ville sammenligne deres egne iagttagelser med Adamskis. 

Adamskis største oplevelse indtraf dog den 20. 11. 1952, da han 
i den mexikanske ørken i 6 vidners nærværelse traf og talte med en 
mand ude fra verdensrummet og fotograferede hans maskine. Un¬ 
der samværet med manden fik denne overladt en kasette med ek¬ 
sponerede film. Rummanden tog kassetten med sig. 

De 6 vidner var: Dr. George Hunt Williamson og frue, herr Al 
Bailey og frue, fru Lucy McGinnes og fru Alice Wells. 

Disse 6 mennesker har overfor notarius publicus edeligt bekræf¬ 
tet Adamskis fremstilling af begivenheden. 

Den 13. 12. 1952 fotograferede Adamski den samme maskine på 
30 meters afstand, da den vendte tilbage og kastede før omtalte kas¬ 
sette ned på Adamskis grund. 

Senere har Adamski gentagne gange været på besøg oppe i mo¬ 
derskibe, der måske hang flere hundrede kilometer oppe over jor¬ 
den. Transporten dertil foregik i flyvende tallerkener. 

I tidens løb har Adamski taget flere hundrede fotografier af rum¬ 
skibe. 

Foretog i 1959 en verdensomfattende foredragsrejse. Denne rejse 
blev foretaget på direkte opfordring af rummenneskene. Han var 
egentlig begyndt på en tredie bog, men rummenneskene mente, at 
de to, som han allerede havde skrevet, var nok. Han skulle i stedet 
begive sig på en verdensomspændende foredragsrejse. 

Adamski afbrød sin verdensrejse i Svejts dels på grund af syg¬ 
dom dels på grund af tåbelige, forberedte demonstrationer fra de 
svejtsiske studenters side. 

Han er nu efter tilskyndelse fra rummenneskene — af flere år¬ 
sager, som udviklingen måske giver mulighed for at fortælle om — 
flyttet til Mexico, hvor han i øjeblikket er ved at lægge sidste hånd 
på bog nr. 3. Så vidt vi ved, handler en del af bogen om livet på 
Venus. løvrig siges bogen at indeholde chokerende fotografier, som 
selv NICAP får svært ved at bortforklare. 

Hans farvefilm, der i 27 situationer viser tallerkener og rumskibe, 

er lovet SUFOI. Den skulle komme fra Svejts, når der er taget 
kopier til de andre europæiske landes ledere. 


Virkninger af UFO-kendsgerninger 

George van Tas s el, 
fucca Valley, 

Californien, USA. 
funi/juli 1959. 

„Uidentificerede flyvende objekter^ er det navn, som de ansvar¬ 
lige indenfor vor regering har givet de interplanetariske rumskibe, 
som observeres i vor atmosfære. De propagandaeksperter, fra hvilke 
UFO-navnet stammer, var ikke dumme. 

Med forsæt brugte de dette navn, fordi de derved kunne vild¬ 
lede publikum og selv have et smuthul, de kunne benytte, hvis no¬ 
gen skulle komme under vejr med deres bluf. Idet de benævnte 
rumskibene som „UFO’er“, kunne tavshedsgruppen lyve overfor 
publikum, idet de fragår, at disse skulle eksistere som „uidentifi¬ 
cerede flyvende objekter^. Efter en sådan hjernevask tror publikum, 
at der ikke eksisterer rumskibe. Myndighederne fragår ikke, at disse 
objekter eksisterer, de fragår kun, at der skulle eksistere „uidentifi¬ 
cerede objekter“ et eller andet sted. Dette gør de, fordi myndighe¬ 
derne ved, at der findes rumskibe. Det gør de til identificerede ob¬ 
jekter. Myndighederne har aldrig fragået, at der findes identifice¬ 
rede flyvende objekter. 

Der findes kun én hensigt med at vildlede menneskene. Fra myn¬ 
dighedernes side nære man ingen angst for en verdensomfattende 
panik. Menneskene er gennem årene blevet taget så grundigt ved 
næsen, at en vekslen i anskuelser kan foretages fra den ene dag til 
den anden. Den eneste grund til at hemmeligholde besøg af rum¬ 
mennesker er penge. 

Forskellige skæbnesvangre virkninger ville som en kædereaktion 
gå over den ganske klode, så snart menneskene fandt ud af, at der 
overalt i verdensrummet fandtes en overlegen race. 

Ingen betaler Gud for, at han lader jorden dreje sig om sin egen 
akse, eller at jorden kredser omkring solen. 

Rumskibene bruger ikke olie eller benzin eller andre af menne¬ 
sker fremstillet drivkraft for at anvende de samme love (eller prin¬ 
cipper) . 

Derfor kan der ikke skabes profit af et drivstofløst princip, der 
skal drive vore jordiske fartøjer. 

Da salg af strømforsyning danner grundlaget for vort pengesy¬ 
stem, ville en pludselig indførelse af eller blot en antydning af et 
frit energiprincip som en kendsgerning, straks ændre grundlaget for 
strukturen af handelens og industriens pengesystem. Derigennem 
ville herskerne over kapitalen se deres magt smuldret hen overfor 
regeringer, overfor handel og industri og overfor kirken. Alle for¬ 
råd af forsyninger (til mekanisk brug) ville blive værdiløse fra den 
ene dag til den anden. En hel vognladning papirpenge ville ikke 
være mere værd end en pose salt. Kirkens herskere, hvis magt over 
masserne bunder i angst, ville se denne magt brudt. (Gælder for¬ 
mentlig kun for den katolske kirke. Siej). Al beherskelse af mindre¬ 
tallene ville være slut. De rigeste folk, som behersker verdenshan¬ 
delen, ved allerede, at pengesystemet vil bryde sammen. Derfor sæt¬ 
ter de deres formuer i håndgribelige, virkelige ejendomme. Man be¬ 
høver blot at se sig omkring. 

I alle større byer bliver nye bygninger opført af olieselskaber, for¬ 
sikringsselskaber, banker og kirker. Det sker, selv om andre byg¬ 
ninger er til salg eller leje. Disse finansfolk ved, at håndgribelige 
ejendomme stadig tilhører dem, selv om penge bliver værdiløse. Det 
uundgåelige sammenbrud vil komme i løbet af de næste par år. Da 
skal de første blive de sidste og de sidste de første. 

Følgen vil blive kaos, fordi masserne har tilladt, at man gjorde 
dem til slaver af pengesystemet. Enhver, som er lidt forudseende, 
kan se den hurtige tilsynekomst af denne skygge. 

Når de statslige myndigheder vil fordre en udsættelse fra deres 
debitorer med betaling af skyldige renter på statsgælden, så er den 
tolvte time inde. 

Slaveri gennem kredit, politik gennem løgnepropaganda, krigs¬ 
trusler, der får folk til at være medgørlige for højere skatter og kir¬ 
kens virksomhed under dække af religion, vil på kort tid få en ende. 
Det ene menneskes beherskelse af det andet vil høre op. Pendulet 
vil snart svinge til den anden side. 

Vi har ofte gentaget — rumskibe vil fortsat blive set af piloter 
på rutenettene, af militærpiloter og af menneskene på jorden, trods 
alle forsøg på fra myndighedernes side at hemmeligholde dette. 

Masserne med den klare forstand kan takke deres gud for, at 
rumskibene er her, thi denne race vil attei rede menneskeheden fra 
dens egen ødelæggende frembringelser. 

Det er vigtige kendsgerninger G. v. T. her fremfører, og det er min per¬ 
sonlige opfattelse, at det er højfinansen, der undertrykker sandheden om de 
flyvende tallerkener . 

Husk hele tiden G. v. T.s ord, så vil I lettere kunne finde forklaring på 
mange af de ting, I dagligt studser over, når myndighederne „bortforklarer“ 
de flyvende tallerkener. 

